2020. gada 19. maijā Noteikumi Nr. 310

Rīgā (prot. Nr. 34 40. §)

**Grozījumi Ministru kabineta 2017. gada 3. maija noteikumos Nr. 237 "Tirgus intervences pasākumu administrēšanas un uzraudzības kārtība augkopības un lopkopības produktu tirgū"**

Izdoti saskaņā ar

Lauksaimniecības un lauku attīstības

likuma 6. panta otro daļu

Izdarīt Ministru kabineta 2017. gada 3. maija noteikumos Nr. 237 "Tirgus intervences pasākumu administrēšanas un uzraudzības kārtība augkopības un lopkopības produktu tirgū" (Latvijas Vēstnesis, 2017, 89. nr.) šādus grozījumus:

1. Svītrot 2.5. apakšpunktu.

2. Papildināt noteikumus ar 2.6., 2.7., 2.8., 2.9. un 2.10. apakšpunktu šādā redakcijā:

"2.6. Komisijas 2020. gada 30. aprīļa Deleģētajā regulā (ES) 2020/591, ar ko atver pagaidu ārkārtas atbalsta shēmu noteiktu sieru privātai uzglabāšanai un iepriekš nosaka atbalsta apmēru (turpmāk – regula 2020/591);

2.7. Komisijas 2020. gada 30. aprīļa Īstenošanas regulā (ES) 2020/595, ar ko piešķir aitas un kazas gaļas privātās uzglabāšanas atbalstu un ar ko atbalsta apmēru nosaka iepriekš (turpmāk – regula 2020/595);

2.8. Komisijas 2020. gada 30. aprīļa Īstenošanas regulā (ES) 2020/596, ar ko piešķir atbalstu par svaigas un atdzesētas vismaz astoņus mēnešus vecu liellopu gaļas privātu uzglabāšanu un iepriekš nosaka atbalsta apmēru (turpmāk – regula 2020/596);

2.9. Komisijas 2020. gada 30. aprīļa Īstenošanas regulā (ES) 2020/597, ar ko piešķir atbalstu privātai sviesta uzglabāšanai un iepriekš nosaka atbalsta apmēru (turpmāk – regula 2020/597);

2.10. Komisijas 2020. gada 30. aprīļa Īstenošanas regulā (ES) 2020/598, ar ko piešķir atbalstu privātai vājpiena pulvera uzglabāšanai un iepriekš nosaka atbalsta apmēru (turpmāk – regula 2020/598)."

3. Svītrot 4.3. apakšpunktu.

4. Papildināt noteikumus ar 20.1 punktu šādā redakcijā:

"20.1 Parastais nogatavināšanas periods regulas 2020/591 2. pantā minētajiem pārējiem sieriem, par ko var saņemt atbalstu privātai uzglabāšanai, ir komersanta apstiprinātajā tehniskajā un kvalitātes dokumentācijā noteiktais laiks, kas nav īsāks par 21 dienu. Šāda siera derīguma termiņš, skaitot no pirmās dienas pēc nogatavināšanas beigām, ir garāks par regulas 2020/591 4. panta 3. punktā noteikto līguma regulēto uzglabāšanas laiku. Biezpienu uzglabāšanai piesaka sasaldētu, nepiemērojot prasību par nogatavināšanas laiku."

5 Aizstāt VI nodaļas nosaukumā vārdu "jautājums" ar vārdu "jautājumi".

6. Papildināt noteikumus ar 25. punktu šādā redakcijā:

"25. Attiecībā uz iesniegumiem par privātu uzglabāšanu, kuri iesniegti saskaņā ar šo noteikumu 2.6., 2.7., 2.8., 2.9. un 2.10. apakšpunktu, Lauku atbalsta dienests ir tiesīgs piemērot regulas 2020/591 5. panta 1. punktā, regulas 2020/595 6. panta 1. punktā, regulas 2020/596 6. panta 1. punktā, regulas 2020/597 5. panta 1. punktā un regulas 2020/598 5. panta 1. punktā minētos nosacījumus."

Ministru prezidents A. K. Kariņš

Zemkopības ministrs K. Gerhards